**Doplnenie**

**Rokovacieho poriadku**

**Mestského zastupiteľstva v Podolínci**

Rokovací poriadok sa mení nasledovne:

**Súčasné znenie Čl. 4 ods. 11:**

Poslanci MsZ môžu v rámci diskusie k prerokovávanému bodu programu prednášať pozmeňujúce a doplňujúce návrhy k obsahu predložených materiálov. Poslanec MsZ môže svoj pozmeňujúci alebo doplňujúci návrh vziať späť, pokiaľ MsZ neprikročilo k hlasovaniu o ňom. Pri pozmeňujúcom alebo doplňujúcom návrhu je poslanec povinný predložiť aj návrh uznesenia upraveného na základe jeho návrhu.

**Navrhované znenie Čl. 4 ods. 11:**

Poslanci MsZ, primátor mesta a predkladateľ materiálu môžu v rámci diskusie k prerokovávanému bodu programu prednášať pozmeňujúce a doplňujúce návrhy k obsahu predložených materiálov. Ten, kto predložil takýto návrh môže svoj pozmeňujúci alebo doplňujúci návrh vziať späť, pokiaľ MsZ neprikročilo k hlasovaniu o ňom. Pri pozmeňujúcom alebo doplňujúcom návrhu je predkladateľ pozmeňujúceho alebo doplňujúceho návrhu povinný predložiť aj návrh uznesenia upraveného na základe jeho návrhu v písomnej forme. Ak ide o zmenu v textovej časti schvaľovaného dokumentu, predkladá sa aj takáto zmena v písomnej forme.

**Súčasné znenie Čl. 5 ods. 5:**

Po ukončení hlasovania o návrhu predsedajúci vyhlási výsledok hlasovania tak, že oznámi počet hlasov za návrh, proti nemu a počet poslancov MsZ, ktorí sa zdržali hlasovania. Ak sú pochybnosti pri hlasovaní predsedajúci dá opätovne hlasovať.

**Navrhované znenie Čl. 5 ods. 5:**

Po ukončení hlasovania o návrhu predsedajúci vyhlási výsledok hlasovania tak, že oznámi počet hlasov za návrh, proti nemu a počet poslancov MsZ, ktorí sa zdržali hlasovania. Následne predsedajúci oznámi, či návrh bol alebo nebol prijatý. Ak sú pochybnosti pri hlasovaní predsedajúci dá opätovne hlasovať.

JUDr. Lukáš Antoni